CELEX: 32015D0838
Language: lt
Date: 1432771200000
Title: 2015 m. gegužės 28 d. Komisijos įgyvendinimo sprendimas (ES) 2015/838, kuriuo iš dalies keičiamas Įgyvendinimo sprendimas 2014/909/ES, kad Italijoje būtų pratęstas apsaugos nuo bitinių žvilgvabalių priemonių taikymo laikotarpis (pranešta dokumentu Nr. C(2015) 3558) (Tekstas svarbus EEE)

29.5.2015   
            
            
               LT
            
            
               Europos Sąjungos oficialusis leidinys
            
            
               L 132/86
            
         KOMISIJOS ĮGYVENDINIMO SPRENDIMAS (ES) 2015/838
   2015 m. gegužės 28 d.
   kuriuo iš dalies keičiamas Įgyvendinimo sprendimas 2014/909/ES, kad Italijoje būtų pratęstas apsaugos nuo bitinių žvilgvabalių priemonių taikymo laikotarpis
   
      
         (pranešta dokumentu Nr. C(2015) 3558)
      
   
   (Tekstas autentiškas tik italų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2014 m. rugsėjo 11 d. Italijai pranešus apie Kalabrijos ir Sicilijos regionuose aptiktus bitinius žvilgvabalius (Aethina tumida), Komisijos įgyvendinimo sprendimu 2014/909/ES (3) buvo nustatytos tam tikros apsaugos priemonės;
            
         
               (2)
            
            
               Įgyvendinimo sprendimas 2014/909/ES taikomas iki 2015 m. gegužės 31 d. Tačiau nors nuo praėjusių metų gruodžio mėn. bitinių žvilgvabalių paplitimo atvejų nenustatyta, vis dar nebaigti Įgyvendinimo sprendime 2014/909/ES nurodyti bitinių žvilgvabalių paplitimo atitinkamuose Italijos regionuose patikrinimai, epidemiologiniai tyrimai ir aktyvi stebėsena, taip pat dar nenustatyta epidemiologinė padėtis;
            
         
               (3)
            
            
               todėl, atsižvelgiant į tokią padėtį ir laukiant tolesnės informacijos apie vykdomą stebėseną, būtina pratęsti Įgyvendinimo sprendime 2014/909/ES numatytas priemones iki 2015 m. lapkričio mėn. pabaigos, kai turėtų baigtis dabartinis bitininkystės sezonas;
            
         
               (4)
            
            
               Įgyvendinimo sprendimas 2014/909/ES turėtų būti atitinkamai iš dalies pakeistas;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2014/909/ES 4 straipsnis pakeičiamas taip:
   
      „4 straipsnis
      Šis sprendimas taikomas iki 2015 m. lapkričio 30 d.“
   
   2 straipsnis
   Šis sprendimas skirtas Italijos Respublikai.
   
      Priimta Briuselyje 2015 m. gegužės 28 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2014 m. gruodžio 12 d. Komisijos įgyvendinimo sprendimas 2014/909/ES dėl tam tikrų apsaugos priemonių, susijusių su patvirtintais bitinio žvilgvabalio paplitimo atvejais Italijoje (OL L 359, 2014 12 16, p. 161).